André & Rhode se mooi troue - Mooi Troues
Die liefdesverhaal van André en Rhode is besonders en ons gaan nie te veel verklap nie en jul die kans gee om die storie self te lees. Al wat ons sal weggee is dat die Here op sy eie manier werk en dat jy na jou gut of daardie innerlike stemmetjie moet luister.
Rhode het asemrowend gelyk in haar trourok en ons by Mooi Troues hou baie van haar ruiker en hoe die kombinasie van verskillende blomme en kleure vars op die oog is,
Hul trou motor is 'n Mercedes-Benz W110 van die 1960's wat nog in vertoonlokaal toestand is en dit is seldsaam dat ons nog die spesifieke modelle sien.
Die Here het een oggend op my hart gesit om kontak te maak met 'n vriendin wat ek tien jaar laas gesien het of van gehoor het. So het ek gemaak. Sy het by daardie koffie my genooi vir nog 'n koffie die komende week daarop. Met die tweede koffie afspraak was daar uitnodiging gegee aan my om saam vriende by eetplek in die Paarl te geniet, blykbaar vriende van hulle almal wat vir familie gaan kuier oorsee. Daardie tyd in my lewe het die Here by wonders gedoen wardeer ek deur gegaan het.
Ek het vir haar gesê ek sal dit nie kan maak. Toe ek die middag na koffie in my kar klim het stem in my hart gesê ek moet alles los en gaan en die mooiste "going away" biltong pakkie maak. Ek bel haar in die kar en sê ek sal die volgende aand by die ete wees. My buurvrou het 'n week voordie tyd 'n visie hehad hoe my man gaan wees wat die Here op haar hart gesit het om vir my te sê. Ek het die volgende aand gegaan na die ete toe. Soos ek in stap het André daar gesit en op daai oomblik het die stem in my hart gesê dit is jou man . ek was so skaam en opgewonde, "love at first sight" ek kan nie beskryf wat ek ervaar het nie. Ek onthou dit wat my buurvrou aan my weke voordie tyd gesê het dat die Here vir haar gewys het en dit was 100% alles soos wat sy beskryf het.
Aand by die huis gekom en dadelik gaan bid en vir die Here gesê, ekt gedoen wat Hy gesê het om te gaan doen. Toe ek instap het die Here gesê dit is hy wat my man is . ek wil net weer bevestiging hê, en as dit so is moet André my bel of sms in die volgende uur. Ekt net kla gebid. Toe gaan my foon af, toe was dit André , en hy het ook bevestig dat 'n stem het in sy hart gesit dat ek die een is en dat hy dadelik kontak met moet maak soos hy by die huis gestop het . (Prys die Here) van toe af is alles presies soos wat die Here aan ons gewys het. So daar is mense daar buite wat opsoek is na liefde, wat nie glo dat liefe dalk bestaan nie. Maar daar is lewende God wat bestaan en wat gebede hoor en sal sy perfekte altyd stuur vir die wat Hom nader. So ons gee al die eer aan die Here.
Sondag 4 Oktober 2015, het ons die oggend lekker golf gaan speel, toe ons klaar was het ons die aand Kampsbaai strandfront toe gegaan om Pizza te gaan eet.
Kampsbaai strandfront – is waar ons eerste afspraak gehad het 26 Oktober 2014. So ons het die aand pizza geëet. Ek get niks vermoed nie. dit was pragtige warm aand, daarna het ons langs die see afgestap en by elke plek gestop waar ons herinneringe gemaak het op 26 Oktober 2014 en weer herleef. Volgende oomblik toe ek weer kyk is my ander helfte op sy knieg, het vir my gevra om met hom te trou.
Ons het mekaar eerste keer gesien 17 September2014 , begin uitgaan 26 Oktober 2014 toe verloof geraak 04 Oktober 2015.